L'alcalde de Llagostera i vicepresident de la Diputació, Fermí Santamaria, va destacar la importància de l'exposició per ajudar a “refrescar la memòria”, per conèixer el passat i encarar el futur. “És important tenir clar d'on venim per saben on volem anar, i aquesta exposició ens hi ajudarà.” La rellevància del carrilet que va “agermanar” els pobles va ser destacada per Santamaria, però també la del carril bici que ara “entrellaça” els municipis. També l'alcalde de Llambilles, Josep Maria Vidal, va destacar “l'especial interès per transmetre a les noves generacions el que va representar la infraestructura per al territori” i que, actualment, és “la via verda més considerada del territori”.